מדצויה

מדצויה (שם מדעי: Madtsoia) הוא סוג של נחש נכחד ענקי אשר חי במשך הקרטיקון העליון, ושרד לאחר הכחדת הקרטיקון עד תקופת האאוקן בטווח של 89.3-37.3 מיליון שנה. בסוג זה ישנם 5 מינים אשר התגלו בארגנטינה, ברזיל, בספרד, בהודו, במדגסקר ובניז'ר. המאובנים לא שלמים ובדרך כלל נמצאים מהם החוליות שלאורך הגוף. הוא סווג לראשונה ב-1933 בידי החוקר האמריקאי ג'ורג' גיילורד סימפסון.

המדצויה היה שייך לנחשים הקדומים ממשפחת המדצואידיים (אם כי כמה חוקרים סוברים שהיה שייך למשפחה אחרת) ומהנחשים הגדולים ביותר. אורך המינים הגיע ל-1.8 עד 5 מטרים. הדימוי הרווח של הנחש מדמה לו מראה של רב חנק מצוי אשר השתמש בחוליות הרבות כדי למעוך את קורבנותיו ולאחר מכן לבלוע אותם בשלמותם. עם זאת אין קרבה אמיתית למשפחת החנקיים או בכלל למשפחת נחשים קיימת.

נחש זה כנראה ניזון מיונקים קטנים ואף מדינוזאורים צעירים. לאחר ההכחדה נראה ששניזון מיונקים בינוניים שהלכו וגדלו לאיטם, עופות ואף מתנינאים קטנים. לא ברור איך נחש זה שרד את הכחדת הדינוזאורים. אולי חילופי החומרים והדם החם שלו עזר לו לשרוד תקופות רעב ולשקוע בשינה עמוקה, מה שעזר לו לחמוק מהתקופות הקשות.

ראו גם
 גיגנטופיס
 וונאמבי

קישורים חיצוניים

בעלי חיים שתוארו ב-1933
טקסונים שתוארו בידי ג'ורג' גיילורד סימפסון
מדצואידיים
מגה-פאונה של הפלאוגן באוקיאניה
מגה-פאונה של הפלאוגן באמריקה הדרומית
בעלי חיים שחיו בקרטיקון עליון באמריקה הדרומית
בעלי חיים שחיו בפלאוקן באוקיאניה
בעלי חיים שחיו באאוקן באוקיאניה
לפידוזאורים שחיו בפלאוגן
מאובני טקסונים שתוארו ב-1933